En rekke av sangene som faller innen sjangeren regnes også med innen den vanlige folkemusikken, spesielt sanger knyttet til eldre opprør. «Amhrán na bhFiann», som er Irlands nasjonalsang, er en typisk opprørssang, og «Foggy Dew» er, selv om den har en meget skarp anti-britisk tekst, fremført av svært mange band som ellers ikke har opprørssanger på sitt repertoar. De fleste kjente irske folkemusikkgrupper, fra tradisjonelle The Chieftains til folkrockerne The Pogues, har med noen opprørssanger i sitt repertoar.